Itinero memoriga pri Bertha Benz

La **Itinero memoriga pri Bertha Benz** (origine: **Bertha Benz Memorial Route**) estas turisma vojo aŭ turista itinero de Germanio en la federacia lando Baden-Virtembergo  kaj membro de la Eŭropa Itinero de Industria Heredaĵo (angle: ERIH = European Route of Industrial Heritage). Ek de sia malfermo en 2008 ĝi ebligas sekvi la spurojn de la unua iom longa per aŭtomobila vojaĝo de la mondo en la jaro 1888.

## Historio 
eta|maldekstra|Bertha Benz (1849 – 1944)

La aŭtomobilon inventis d-ro Karl Benz en la jaro 1886 en Mannheim (Germanio) (landa patento nr-o 37435) – sed neniu deziris aĉeti ĝin.

Komence de aŭgusto 1888 Bertha Benz kun siaj filoj Richard kaj Eugen, dekkvar- kaj dekkvin-jaraĝaj, veturis sen scio de sia edzo per unu el la nov-konstruitaj aŭtomobiloj, patent-motorĉaro n-ro 3, de Mannheim al Pforzheim, estante la unuaj personoj, kiuj per aŭtomobilo veturis pli foren ol nur tre mallongan distancon. La distanco estis ĉirkaŭ 104 km-oj (64 mejloj). Antaŭ tiu ĉi historia veturado la vojaĝdistancoj estis nur mallongaj kaj sole provoj kun akompano de mekanikistoj.

Kvankam la kaŭzo de la vojaĝo laŭdire estis viziti la patrinon, Bertha Benz krome havis alian motivon: montri al sia talenta edzo – kiu neglektis adekvatan surmerkatigon de sia invento (preterlasinte pripensojn prosperigi la spitojn) – ke la aŭtomobilo povus esti finance sukcesa kiam ĝi montriĝas utila por la ĝenerala publiko., kemia purigilo (el malpeza petrola benzino), kiu estis havebla nur en apotekoj. Tiel la ankoraŭ nun ekzistanta Stadt-Apotheke (urba apoteko) en Wiesloch, urbo kelkajn kilometrojn sude de Heidelberg, fariĝis la unua benzinstacio de la mondo. Forĝisto en Bruchsal devis helpi ripari ĉenon. Tegaĵoj de bremsoj estis ŝanĝitaj en Bauschlott/Neulingen, norde de Pforzheim. Kaj Bertha Benz devis uzi sian longan rektan harpinglon por purigi la ŝtopitan fuelan tubeton kaj uzi sian ŝtrumpoligilon por izoli draton.

Bertha kaj ŝiaj filoj forlasis Mannheim dum tagiĝo kaj alvenis en Pforzheim iom post noktiĝo, telegrame sciiginte al Karl pri la sukcesa vojaĝo. Tri tagojn poste ili revenis al Mannheim.

Laŭlonge de la vojo kelkaj personoj estis timigitaj pro la aŭtomobilo kaj la novspeca vojaĝmaniero ricevis vastan konatecon – kion ŝi estis serĉinta. La veturo estis tre helpa por Karl Benz, ĉar pro la rakontoj de la edzino pri ĉio kio estis okazinta dum la vojaĝo, li kapablis enkonduki kelkajn plibonigojn – kaj ankaŭ ŝi mem faris gravajn sugestojn, kiel la enigon de aldona rapidumo por facila algrimpo sur altaĵojn.

## Respondeca komisio 
En 2007 neprofitocela iniciato, gvidata de Edgar kaj Frauke Meyer, fondis du asociojn, Bertha Benz Memorial Route e.V. kaj Bertha Benz Memorial Club e.V., rememorige al Bertha Benz kaj ŝia historia pionira ago.

La 25-an de februaro 2008 la Itinero Memoriga pri Bertha Benz oficiale estis aprobita de la germanaj ŝtataj aŭtoritatoj kiel turista aŭ pitoreska itinero, dinamika monumento de 194 km-oj da germana industria kulturo.

## Itinero 
### Forvetura 
200px|eta|Benz-a patent-motorĉaro nr-o 3 de la jaro 1888
suden, de Mannheim al Pforzheim, ĉirkaŭ 104 km-oj (64 mejloj):

GPS-Download

Mannheim, Mannheim-Feudenheim, Ilvesheim, Ladenburg, Schriesheim, Dossenheim, Heidelberg, Leimen, Nußloch, Wiesloch, Mingolsheim, Langenbrücken, Stettfeld, Ubstadt, Bruchsal, Untergrombach, Weingarten, Karlsruhe-Grötzingen, Berghausen, Söllingen, Kleinsteinbach, Wilferdingen, Königsbach, Stein, Eisingen, Pforzheim

### Revena 
norden, de Pforzheim al Mannheim, ĉirkaŭ 90 km-oj (56 mejloj):

GPS-Download

Pforzheim, Bauschlott, Bretten, Gondelsheim, Helmsheim, Heidelsheim, Bruchsal, Forst, Hambrücken, Wiesental, Kirrlach, Reilingen, Hockenheim, Talhaus, Ketsch, Schwetzingen, Mannheim-Friedrichsfeld, Mannheim-Seckenheim, Mannheim

## Pejzaĝoj 
La aŭtenta itinero de Bertha Benz ne nur ligas preskaŭ forgesitajn originajn regionojn, kiujn ŝi preterpasis dum sia vojaĝo, ĝi ankaŭ kondukas al unu el la plej allogaj pitoreskaj regionoj de Germanio, la vinkultura regiono en Badeno.

Tiu ĉi itinero de industria heredaĵo de la homaro sekvas plurajn ‘’romiajn ŝoseojn’’ en la regiono de la supra rejna ebenaĵo, ekz. la t.n. Bergstraße (montoŝoseo), ĝi kondukas laŭlonge de la piedo de la Odenvaldo-montaro kaj Kraichgau, kaj mallonge antaŭ la alveno en Karlsruhe ĝi apartiĝas en la valon de Pfinz, kondukante al Pforzheim, la enirejo de la Nigra Arbaro.

Ĉar Bertha timis pro kelkaj krutaj montoj, la revena vojo sekvis alternativan itineron, kiu finfine kondukis laŭlonge de la rivero Rejno por atingi Mannheim.

## Vidindaĵoj 
* Mannheim: Kastelo de Mannheim, Luisenpark, akvoturo
* Ladenburg: Aŭtomuzeo de d-ro Karl Benz, domo de familio Benz, malnova urbocentro
* Heidelberg: Hajdelberga kastelo, malnova urbocentro, malnova ponto
* Wiesloch: Unua benzinstacio de la mondo (Urba Apoteko)
* Bruchsal: Kastelo de Bruchsal
* Pforzheim: Ornamaĵa muzeo, domo de la industrio
* Bretten: Domo de Melanktono, proksima ĉe monaĥejo Maulbronn (Monda heredaĵo de Unesko), studentoj: Johannes Kepler, Friedrich Hölderlin, Hermann Hesse (La stepa lupo)
* Hockenheim: Muzeo pri motorsporto ĉe la Hockenheimring, Hockenheimring (aŭtomobila konkursejo)
* Schwetzingen: Kastelo de Schwetzingen kun kastela parko

Dosiero:Automuseum Dr Carl Benz.jpg| Aŭtomuzeo de d-ro Karl Benz, Ladenburg
Dosiero:SchlossHeidelberg2.jpg|Hajdelberga kastelo kaj malnova ponto
Dosiero:Print Media Academy.JPG|Heidelberger Druckmaschinen, fabriko de presiloj
Dosiero:WslErsteTanke.jpg|Urba Apoteko Wiesloch, unua benzinstacio de la mondo
Dosiero:Schloss Bruchsal mit Spiegelbild.JPG|Kastelo de Bruchsal
Dosiero:Marktplatz-Bretten.jpg|Domo de Filipo Melanktono, Bretten
Dosiero:Hockenheimring Mini Challenge 2005.jpg|Hockenheimring (aŭtomobila konkursejo)
Dosiero:Mosque of Schwetzingen Castle.jpg|Ruĝa moskeo en la kastela parko, Schwetzingen

## Indikoj 
### Notoj 
### Bibliografio 
* (Karl Volk:) *Carl Benz. Lebensfahrt eines Erfinders*. Koehler & Amelang 1925, senŝanĝa represaĵo, München 2001, ISBN 3-7338-0302-7. (Reta versio)
* Angela Elis: *Mein Traum ist länger als die Nacht. Wie Bertha Benz ihren Mann zu Weltruhm fuhr*. Hoffmann und Campe, Hamburg 2010, ISBN 978-3-455-50146-9.
* Hans-Erhard Lessing u.a. (Hg): *Die Benzwagen*. Represaĵo de la publikaĵo de la firmao el 1913. Wellhöfer-Verlag, Mannheim 2008
* Hans-Erhard Lessing: *Mannheimer Pioniere*. Wellhöfer-Verlag, Mannheim 2007
* Winfried A. Seidel: *Carl Benz. Eine badische Geschichte*. Edition Diesbach, Weinheim 2005, ISBN 3-936468-29-X.

## Eksteraj ligiloj 
* Bertha Benz Memorial Route
* Prof. John H. Lienhard on Bertha Benz's ride
* Automuseum Dr. Carl Benz, Ladenburg

Kategorio:Memoraĵoj
Kategorio:Monumentoj en Germanio
Kategorio:Industrio en Germanio
Kategorio:Turismo en Germanio
Kategorio:Baden-Virtembergo

Kategorio:Turismaj vojoj